section_heading: Jasenovac u širem kontekstu velikosrpske ideologije i poslijeratni jasenovački logori
paragraph_text: U svibnju 2021. godine objavljeno je šesto tiskano izdanje Samostalnog istraživačkog projekta "Hrvatska povijest 1941. – 1948." koje pod naslovom Jasenovac i poslijeratni jasenovački logori, Geostrateška točka velikosrpske politike i njezina širenja prema zapadu potpisuju suosnivači udruge Stipo Pilić i Blanka Matković. Knjiga na 640 stranica predstavlja znatno prošireni izvorni znanstveni rad iz 2014. te se osim poslijeratnih jasenovačkih logora fokusira i na razvoj velikosrpske ideologije od početka 19. stoljeća, širenje te ideologije na jasenovačkom prostoru te nastajanje jasenovačkog mita u službi velikosrpske ideologije i propagande pred početak Domovinskog rata.